Author: daniela.lehocka
Last saved by: Deneš Michal
Company: Bratislava, SK

Správa zo zahraničnej pracovnej cesty

1.	Účastníci ZPC:

Titul, meno a priezvisko: | Mgr. Michal Deneš

Pracovisko:

Ministerstvo školstva, vedy, výskumu a športu SR
Odbor celoživotného vzdelávania
Stromová 1, 813 30 Bratislava

Pracovné zaradenie: | štátny radca
Znalosť jazykov: | Aj

2.	 Zahraničná pracovná cesta:

Štát: | Belgicko
Mesto: | Brusel
Vykonaná v dňoch: | 20. – 21. 1. 2015
Prijímajúca organizácia: | Európska komisia
Účel cesty: | 5. stretnutie pracovnej skupiny zameranej na vzdelávanie dospelých (ET2020 Working Group on Adult Learning)
Spôsob financovania: | MŠVVaŠ, cestovné refunduje EK
3.	Rámcový program pobytu:

20.1.2015

21.1.2015

V skorých ranných hodinách prílet do Bruselu, začiatok rokovaní o 10.30. 
Spoločné rokovania členských krajín s EK v rámci pracovnej skupiny ET 2020 WG AL. 

Spoločné rokovania členských krajín s EK v rámci pracovnej skupiny ET 2020 WG AL. Vo večerných hodinách návrat do Bratislavy

4.	Priebeh rokovaní

V Bruseli sa  v dňoch 20. - 21.1. 2015  uskutočnilo 5. rokovanie pracovnej skupiny ET2020 zameranej na vzdelávanie dospelých. Stretnutie pracovnej skupiny otvoril a účastníkov privítal Paul Holdsworth – riaditeľ divízie zodpovednej za vzdelávanie dospelých a ďalšie odborné vzdelávanie a prípravu spoločne s kontaktnou osobou pracovnej skupiny ET 2020 WGAL – Angellou Anderson. Program pokračoval krátkym predstavením aktuálnej výzvy na predkladanie návrhov EACEA/33/2014 v rámci programu Erasmus+, v Kľúčovej akcii 3: Podpora reformy politík – budúce iniciatívy. Európske perspektívne projekty spolupráce v oblasti vzdelávania a odbornej prípravy a mládeže.

Program stretnutia pracovnej skupiny pozostával predovšetkým z prípravy, odobrenia a schválenia programu prác na v poradí 3. výstupe pracovnej skupiny – materiál o využívaní IKT a otvorených vzdelávacích zdrojov vo vzdelávaní dospelých. Druhá časť programu bola venovaná kritickej analýze a spätnej väzbe k vedeckej štúdií na tému Politiky vzdelávania dospelých a ich efektívnosť v Európe, ktorú v rámci predmetnej pracovnej skupiny pre EK vypracúva kontrahovaná konzultačná spoločnosť.

5.	Odporúčané závery
	Naďalej prispievať k výmene informácií medzi členskými krajinami s cieľom získania podnetných informácií, aplikovateľných na národnej úrovni. .Zabezpečiť účasť zástupcu SR na marcovom workshope pracovnej skupiny, ktorý sa bude zaoberať témou efektívneho využívania IKT a OVZ vo vzdelávaní dospelých. Pripraviť informáciu o politikách / projektoch vzdelávania dospelých v oblasti digitálnych kompetencií ako nevyhnutný podklad pre účasť na workshope pracovnej skupiny.

6.	Prínos ZPC

Participácia na navrhovaní a nastavovaní nástroja hodnotenia politík, ktorý je jedným z výstupov pracovnej skupiny. Prínosom účasti na rokovaní sú aj osobné stretnutia s ďalšími expertmi z členských krajín, zodpovednými za riešenie predmetnej agendy. 

7.	Spôsob zverejnenia výsledkov

Správa zo ZPC bola zaslaná príslušnému odboru SMSEZ, ktorý ju zverejní na internetových stránkach MŠVVŠ SR. Súhlasím so zverejnením správy na internete.

Správu vypracoval:       Michal Deneš, odbor celoživotného vzdelávania

Dátum:                         15. 4. 2015 

Správu schválila:         Mgr. Monika Korkošová, riaditeľka odboru celoživotného vzdelávania